**Perttu Tapio Rastas** (s. 4. lokakuuta 1952 Helsinki) on suomalaisella video- ja mediataiteen kentällä yli 30 vuotta toiminut kuraattori, tuottaja ja tapahtumien organisoija sekä asiantuntija. Hän työskenteli Kansallisgallerian Kiasman intendenttinä ja Kansallisgallerian kuvaamon kuvaamopalvelupäällikkönä ja erikoissuunnittelijana 1996–2016. Perttu Rastas toimi Uudistuva ihmiskunta -lehden päätoimittajana vuosina 1982–1985.

1980-luvun puolivälissä Rastas oli mukana käynnistämässä Kansan Sivistystyön Liiton videotyöpajaa, jossa moni taiteilija sai perustan videotoiminnalle. Hän toimi suomalaisen videotaiteen levitysarkisto AV-arkin perustajana ja työntekijänä ja oli järjestämässä Suomen ensimmäistä laajaa kansainvälistä mediataiteen festivaalia, Muumediafestivaalia, 1989–1994. Hän toimi myös ensimmäisenä Audiovisuaalisen kulttuurin edistämiskeskuksen (AVEK) mediataiteen tuotantotuen esittelijänä 1992–1996.

Vuodesta 1996 lähtien Rastas toimi nykytaiteen museo Kiasman mediataiteen kuraattorina. Hän toimi myös Kansallisgallerian Kokoelmahallinta -osastossa erikoissuunnittelijana ja Kuvaamo-yksikön esimiehenä toimialueenaan media-arkistointi vuoden 2015 loppuun. Hän jäi eläkkeelle 2016 lopussa. Vuonna 2001 Rastas toimi jonkin aikaa Kiasman johtajana.

Rastas oli Taiteen keskustoimikunnan mediataiteen jaoston jäsen 2000–2009. Kaudella 2013–2014 hän oli Taiteen edistämiskeskuksen media-, sarjakuva-, ja kuvitustaiteen toimikunnan puheenjohtaja. Kaudella 2015–2016 hän oli Taiteen edistämiskeskuksen audiovisuaalisen toimikunnan varapuheenjohtaja ja mediataidejaoston puheenjohtaja sekä jäsen Taiteiden välisyyden, moninaisuuden ja kansainvälisyyden toimikunnassa.

Vuonna 2005 Rastas sai ensimmäisenä AV-arkin kiertopalkinnon suomalaisen mediataiteen edistämisestä. Tammikuussa 2014 hänet kutsuttiin Aalto-yliopiston taiteiden ja suunnittelun korkeakoulun ja 2018 Muu ry:n kunniajäseneksi. Vuonna 2019 Taiteen edistämiskeskuksen Audiovisuaalinen toimikunta myönsi Rastaalle mediataiteen valtionpalkinnon.

Julkaisut
---------

* *Kulttuuri ja ay-liike*, Kansan sivistystyön liitto, 1981
* *Kulttuuri ja vapauden politiikka*, Kansan sivistystyön liitto, 1982
* *Kulttuuriopas*, Rakennustyöläisten liitto, 1981
* *Luovan kulttuurin politiikasta*, Kansan sivistystyön liitto, 1983
* *Massakulttuuri*, Kansan sivistystyön liitto, 1981
* *Hargnemisi elektroonilisi hargnemisi 18.11.–15.12.1996 Tallinna kunstihoone meediakunsti Soome kaasaegse kunsti muuseumi kogust*, 1996
* *Sähkömetsä, videotaiteen ja kokeellisen elokuvan historiaa Suomessa 1933–1998*, Valtion taidemuseo, 2007

Lähteet
-------

1. ↑  *Kuka kukin on 2015*, s. 741. Helsinki: Otava. ISBN 978-951-1-28228-0.
2. ↑  Perttu Rastaan esittely.  *AVEK Uutiset*, 1993, nro 1, s. 6.  AVEK. Artikkelin verkkoversio (pdf). Viitattu 17.12.2015. [vanhentunut linkki]
3. ↑  Henkilökunta: Kokoelmahallintaosasto Kansallisgalleria.  Arkistoitu 22.12.2015. Viitattu 17.12.2015.
4. ↑  Kuvataiteen keskusarkisto (Arkistoitu – Internet Archive)
5. ↑  Museologian seminaari: Luennoitsijat *groups.jyu.fi*. Viitattu 17.12.2015.
6. ↑  Media-, sarjakuva- ja kuvitustaiteen toimikunta Taiteen edistämiskeskus.  Arkistoitu 26.9.2014. Viitattu 1.12.2014.
7. ↑  Audiovisuaalinen taidetoimikunta Taiteen edistämiskeskus.  Arkistoitu 22.12.2015. Viitattu 17.12.2015.
8. ↑  Taiteiden välisyyden, moninaisuuden ja kansainvälisyyden toimikunta 2015 - 2016 Taiteen edistämiskeskus.  Arkistoitu 22.12.2015. Viitattu 17.12.2015.
9. ↑  AV-arkin kiertopalkinto *av-arkki.fi*.  Arkistoitu 19.12.2015. Viitattu 17.12.2015.
10. ↑  Taiteiden ja suunnittelun korkeakoulu kutsui uusia kunniajäseniä  13.1.2014. Aalto-yliopisto, Taiteiden ja suunnittelun korkeakoulu. Viitattu 17.12.2015.

Aiheesta muualla
----------------

* Perttu Rastas Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Israel
* Suomi (KANTO)
* Yhdysvallat

 |
|  |
| Henkilöt | 
* Elonet

 |
|  |
| Muut | 
* IdRef

 |

 |